KOMISIJAS ĪSTENOŠANAS LĒMUMS

(2014. gada 31. oktobris),

ar ko atbilstīgi Eiropas Parlamenta un Padomes Regulai (ES) Nr. 517/2014 par fluorētām siltumnīcefekta gāzēm attiecībā uz laikposmu no 2015. gada 1. janvāra līdz 2017. gada 31. decembrim katram ražotājam vai importētājam, kurš ziņojis par fluorogļūdeņražu laišanu tirgū saskaņā ar Eiropas Parlamenta un Padomes Regulu (EK) Nr. 842/2006, nosaka atsauces vērtības

(izziņots ar dokumenta numuru C(2014) 7920)

(Autentisks ir tikai teksts angļu, bulgāru, čehu, franču, grieķu, horvātu, igauņu, itāļu, latviešu, maltiešu, nīderlandiešu, poļu, portugāļu, rumāņu, slovāku, slovēņu, spāņu, ungāru un vācu valodā)

(2014/774/ES)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 517/2014 par fluorētām siltumnīcefekta gāzēm (1) un jo īpaši tās 16. panta 1. punktu,

tā kā:

Saskaņā ar Regulu (ES) Nr. 517/2014, ja ražotājs vai importētājs laiž Savienības tirgū fluorogļūdeņražus, kuru apjoms atbilst vismaz 100 tonnām CO2 ekvivalenta, ir piemērojami kvantitatīvi ierobežojumi, lai nodrošinātu to daudzumu pakāpenisku samazinājumu.

Laikposmam no 2015. līdz 2017. gadam kvotas, kas piešķiramas ražotājiem un importētājiem, kuri paziņojuši datus saskaņā ar Eiropas Parlamenta un Padomes Regulas (EK) Nr. 842/2006 (2) 6. pantu, būtu jānosaka, pamatojoties uz individuālām atsauces vērtībām.

Atsauces vērtības aprēķina, pamatojoties uz gada vidējiem fluorogļūdeņražu daudzumiem, par kuru laišanu tirgū laikposmā no 2009. gada līdz 2012. gadam paziņojuši ražotāji vai importētāji, un neskaitot tos fluorogļūdeņražu daudzumus, kas tajā pašā laikposmā izmantoti Regulas (ES) Nr. 517/2014 15. panta 2. punktā minētajiem mērķiem, un pamatojoties uz pieejamajiem datiem.

Atsauces vērtību aprēķinos, kas tika veikti, pamatojoties uz paziņotajiem datiem, attiecībā uz dažiem uzņēmumiem tika iegūti negatīvi skaitļi. Tāpēc uzskata, ka minētie uzņēmumi nav paziņojuši par fluorogļūdeņražu laišanu tirgū laikposmā no 2009. līdz 2012. gadam. Tie var saņemt kvotu saskaņā ar Regulas (ES) Nr. 517/2014 16. panta 2. punktu.

Ražotājiem un importētājiem noteiktās atsauces vērtības, sākot no 2017. gada, ik pēc trim gadiem būtu jāpārrēķina, lai nodrošinātu, ka uzņēmumi var turpināt darbību, pamatojoties uz vidējo apjomu, ko tie laiduši tirgū nesenākajos gados. Tādēļ šim lēmumam būtu jāzaudē spēks 2017. gada 31. decembrī.

IR PIEŅĒMUSI ŠO LĒMUMU.

1. pants

Atsauces vērtību noteikšana

Kvotu piešķiršanas nolūkā atsauces vērtības katram importētājam un ražotājam ir tās, kas noteiktas šā lēmuma pielikumā un aprēķinātas, pamatojoties uz datiem, kuri paziņoti saskaņā ar Regulu (EK) Nr. 842/2006, proti, no gada vidējiem fluorogļūdeņražu (lieltilpumu gāzu) daudzumiem, kas laisti Savienības tirgū laikposmā 2009. līdz 2012. gadam, atskaitīts tas kopējais fluorogļūdeņražu (lieltilpumu gāzu) daudzums minētajā laikposmā, uz ko attiecas izņēmumi, kuri noteikti Regulas (ES) Nr. 517/2014 15. panta 2. punkta a)–e) apakšpunktā, ja dati pieejami.

Gada vidējais Savienības tirgū laistais lieltilpumu gāzu daudzums, kas minēts šajā pantā, ir aprēķināts, no fluorogļūdeņražu (lieltilpumu gāzu) kopējā gada daudzuma, kas saražots un importēts Savienības tirgū, atņemot fluorogļūdeņražu (lieltilpumu gāzu) kopējo daudzumu, kas eksportēts no Savienības tirgus, un ņemot vērā gāzu krājumu atlikumu gada beigās.

2. pants

Spēkā esības periods

Šo lēmumu piemēro no 2015. gada 1. janvāra, un tas ir spēkā līdz 2017. gada 31. decembrim.

3. pants

Adresāti

Šis lēmums ir adresēts šādiem uzņēmumiem:

Volpiano (TO)

Via Degli Olivetti 84

Soc. Port. do Arlíquido, “Arlíquido”, Lda.

28065 Cerano (NO)

Via IV Novembre n. 51

REVERS Ltd

REMEDICA Ltd

Odisey Trade Ltd

Odisey 71 Ltd

National Refrigerants Ltd

The Heath Business & Technical Park

MATERO Ltd

28013 Gattico (NO)

Via Olubi 5

Via Volta 19

Via G. Rossa 3

Ingle AS

Heatron Co. Ltd

Via G.DE Chirico 4

GHC Gerling, Holz & Co. Handels GmbH

Via Aosta 5

Motores, 151–155 nave no 9

Frigocommerce International Ltd.

Frigo Plus d.o.o

Frigo Chem Ltd

Unit 6 The Business Centre

Eurotech Fire Protection Ltd

ELETANCO A.E. LTD

D. Maniadis – N. Tairis Ltd

Via Volta 19

Via Carro Maggiore 10

BULK H24 DI PAVAN DANIELE E C.

The Surrey Research Park,

BOC Ltd UK

BLYE ENGINEERING CO LTD

Bang & Bonsomer Estonia Ltd

Andreas I. Kannas & Sons Ltd

A-Gas (UK) Ltd

(1) OV L 150, 20.5.2014., 195. lpp.

(2) Eiropas Parlamenta un Padomes 2006. gada 17. maija Regula (EK) Nr. 842/2006 par dažām fluorētām siltumnīcefekta gāzēm (OV L 161, 14.6.2006., 1. lpp.).

PIELIKUMS

Atsauces vērtības (1) attiecībā uz laikposmu no 2015. gada 1. janvāra līdz 2017. gada 31. decembrim katram ražotājam un importētājam, kurš ziņojis par fluorogļūdeņražu laišanu tirgū no 2009. līdz 2012. gadam

Atsauces vērtību (RV) aprēķina, izmantojot šādu formulu:

RV = vidēji [2009–2012] (POM – EX)

Atlikumu, kas rodas, no POM atskaitot EX (POM – EX), aprēķina reizi gadā un pēc tam nosaka caurmēru četru gadu laikposmā.

kur:

— POM ir tirgū laistās lieltilpumu gāzes. POM = P + I – E + Δs, kur: P – ražošana, I – imports, E – tiešais eksports, Δs – starpība starp krājumiem gada beigās, t. i., krājumi 20xx. gada 1. janvārī mīnus krājumi 20xx. gada 31. decembrī,

— EX ir lieltilpumu gāzes, uz ko attiecas izņēmumi saskaņā ar 15. panta 2. punkta a)–e) apakšpunktu, pamatojoties uz pieejamajiem datiem.

(1) Konfidenciāla komercinformācija – nepublicēt.